ভাষা, বর্ণ, গোত্র ও অঞ্চলের নামে মানব জাতি শত শত রাষ্ট্র ও গোত্রে বিভক্ত হলেও মহান আল্লাহতায়ালার কাছে আসল বিভাজনটি মূলতঃ দ্বি-ভাগে। এক). আনসারুল্লাহ অর্থাৎ মহান আল্লাহতায়ালার সাহায্যকারি দল, দুই). আনসারুশ শায়তান অর্থাৎ শয়তানের সাহায্যকারি দল। মহান আল্লাহতায়ালার বিচারে তৃতীয় কোন দল নাই। মুসলিম হওয়ার অর্থই হলো মহান আল্লাহতায়ালার সাহায্যকারি হয়ে যাওয়া। লক্ষ্য, ইসলামের বিজয়। মুসলিম নর-নারীর উপর সেটি ফরজ। কারণ সেটি হতে মহান আল্লাহতায়ালা সুস্পষ্ট নির্দেশ এসেছে পবিত্র কোরআনে। সে নির্দেশটি এসেছে সুরা সা’ফ’এর ১৪ নম্বর আয়াতে। হুকুম এসেছে, “হে ঈমানদারগণ, আল্লাহর আনসার (সাহায্যকারি) হয়ে যাও”। পবিত্র কোরআনে ঘোষিত এ হুকুমের অবাধ্যতা হলো সুস্পষ্ট কুফরী। মহান আল্লাহতায়ালা সাহায্যকারি হওয়ার অর্থ, তাঁর ভিশন বা ইচ্ছা পূরণে সাহায্যকারি হয়ে যাওয়া। এটিই তো নবীজীবনের মূল শিক্ষা। সাহাবায়ে কেরাম তো নবীজীবনের সে শিক্ষাকেই জীবনের মিশন বানিয়ে নিয়েছিলেন। ফলে বিশাল ভূ-ভাগ জুড়ে বিজয়ী হয়েছিল ইসলাম; এবং প্রতিষ্ঠা পেয়েছিল শরিয়ত। যারা মহান আল্লাহতায়ালা সাহায্যকারি হতে ব্যর্থ, তাদের সামনে শয়তানের সাহায্যকারি হওয়া ছাড়া উপায় থাকে না। তাদের নামায-রোযা ও হজ-যাকাতে তাই মহান আল্লাহতায়ালার দ্বীন বিজয়ী হয় না। আর তারই উদাহরণ হলো বাংলাদেশ। তাই বাংলাদেশে মসজিদ, মাদ্রাসা ও নামাজীর সংখ্যা বাড়লেও তাতে ইসলামের বিজয় না বেড়ে দাপট বেড়েছে ইসলামের শত্রুপক্ষের। দেশের সরকার পরিণত হয়েছে শয়তানের সাহায্যকারি বাড়াতে। এবং সে কাজে তাদের সহযোগিতা বাড়ছে ভারতসহ বিশ্বের তাবত কাফের শক্তির সাথে।